stanford-oval/wikipedia huggingface dataset:
Töpörastaat
Töpörastaisiin kuuluvia lajeja

Isotöpörastas (Brachypteryx major)
Ruostetöpörastas (Brachypteryx hyperythra)
Ruskotöpörastas (Brachypteryx leucophrys)
Sinitöpörastas (Brachypteryx montana)
Aiheesta muualla

ITIS: Brachypteryx (englanniksi)
ZipcodeZoo: Brachypteryx (englanniksi)
Töreboda

| Töreboda |
| --- | --- |
 Näkymä Törebodan rautatieasemalta.
 Töreboda
 Koordinaatit: 58°43′N, 14°08′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Törebodan kunta
Pinta-ala:  
 – Maa:  3,64 km²
Väkiluku:  4 189
 – Väestötiheys:  1 150,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Töreboda on taajama Länsi-Götanmaan läänissä Länsi-Götanmaan maakunnassa Ruotsissa. Se on Törebodan kunnan hallintokeskus, ja vuonna 2006 siellä oli 4 236 asukasta.
Töreboda sijaitsee Göteborg–Tukholma-rautatien varrella noin 15 kilometriä itään Mariestadista.
Väestönkehitys

| Törebodan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 252 | 3 252 |
| 1965 | 1965 |    | 3 507 | 3 507 |
| 1970 | 1970 |    | 4 014 | 4 014 |
| 1975 | 1975 |    | 4 381 | 4 381 |
| 1980 | 1980 |    | 4 323 | 4 323 |
| 1990 | 1990 |    | 4 631 | 4 631 |
| 1995 | 1995 |    | 4 628 | 4 628 |
| 2000 | 2000 |    | 4 236 | 4 236 |
| 2005 | 2005 |    | 4 299 | 4 299 |
| 2010 | 2010 |    | 4 189 | 4 189 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Tunturi Start

Tunturi Automat alkuperäisissä osissa. Tämä tunturi on varustettu automaattivaihteistolla, muuten samanlainen kuin Start
Tunturi Start on Tunturipyörän valmistama mopomalli. Niitä valmistettiin vuosina 1970–1984 sen jälkeen, kun poljinpakko poistui. Useimmat Startit ovat väriltään vihreitä tai punaisia. Nykyään ne ovat myös jonkin tasoisia harvinaisuuksia: niitä ei enää juuri yleisillä teillä näe. Näitä noin 45 kilometrin tuntivauhtiin kykeneviä mopoja kutsutaan usein myös lempinimellä ”Pappa-Tunturi”. Ne eroavat Tunturi Maxista sen verran, että näissä on jalkavaihteet ja jalkatapit, Maxissa vaihteet ovat kädensijassa ja se oli varustettu polkimilla.
Tunturi Starteissa ei ole itse voitelevaa moottoria, eli niissä ei ole omaa öljysäiliötä, vaan voitelu tapahtuu sekoittamalla 2-tahtiöljyä tavalliseen bensiiniin. Sekoitussuhde on 1:25 (=4%) tai 1:50 (=2%) öljyn laadusta riippuen.
Moottori Puch VS 50 KX

Moottorin tyyppi: 	2-tahti
Iskun pituus: 	43 mm
Iskutilavuus: 	49 cm3
Puristussuhde:   1:6,5
Voitelu:   Kiertohuuhtelu kampikammiossa
Vaihteistoöljy: 300 cm3
Vaihteisto: 	2-vaihteinen
Kytkin: Öljykylvyssä toimiva monilevy
Jäähdytys: 	Puhallinjäähdytteinen
Kaasutin: 	Bing 1/11/33-11 mm
Pääsuutin: 	50, 52
Sytytysjärjestelmä: 	Kärjellinen
Sytytysennakko: 	2 mm e.ykk.
Sähkölaitteet: 	Bosch vauhtipyörämagneetto 6V/17W
Polttoaine: 	Bensiinin ja kaksitahtiöljyn seos 2-3%
Runko

Teräslevyistä puristettu kotelorunko sisäpuolisin jäykistein
Pituus, leveys: 	1850 mm, 680 mm
Akseliväli, maavara: 	1200 mm, 150 mm
Renkaat: 	2,75-21"
Tankki: 	5,2 litraa
Varatankki: 	0,2 l
Aiheesta muualla

Pappa-Tunturin historia (Arkistoitu – Internet Archive)
Udraw Pictionary

| Udraw Pictionary |
| --- | --- |
 Udraw Pictionaryn eurooppalainen kansikuva.
Kehittäjä:  Pipeworks Software
Julkaisija:  THQ
Julkaistu:   14. marraskuuta 2010  24. helmikuuta 2011  4. maaliskuuta 2011
Lajityyppi:  Taide
Pelimuoto:  Yksinpeli, moninpeli
Ikäluokitus:  ESRB:E PEGI:3
Alusta:  Wii, Nintendo DS, PlayStation 3, Xbox 360
Lisää peliartikkeleitaVideopelien teemasivulla
Infobox OK  : 
Udraw Pictionary on Pipeworksin kehittämä ja THQ:n julkaisema taidepeli, joka julkaistiin kaikille seitsemännen sukupolven kotikonsoleille ja Nintendo DS:lle. Pelin julkaisu tapahtui Pohjois-Amerikassa 14. marraskuuta 2010 ja muualla maailmassa alkuvuodesta 2011. Peli pohjautuu tunnettuun lautapeliin, Pictionaryyn, jossa pelaajat piirtävät piirustuksia vihjeiksi arvattavalle esineelle ja heidän joukkuetovereidensa pitää arvata sanoin että mikä esine on kyseessä.
Pelaaminen

Kun peli on suunniteltu moninpeliksi ja partypeliksi kaiken ikäisille, pelaajat voivat valita tiimiin jopa neljä pelaajaa pelaamaan. Kun Udraw GameTablet tulee Udraw Studion kanssa, jossa pelaajat voivat tutustua miten stylus-kynää ja GameTabletiä käytetään, sekä siihen että miten niillä piirretään ja väritetään kuvia.
Pelatakseen, pelaajat pyörittävät arpakuutiota hipaisemalla GameTabletiä stylus-kynällä ja etenee läpi ruutujen pelilaudalla. Pelaajat piirtävät vihjeitä ja antaa tiimikavereiden arvata minuutin ajan, että mikä kuvassa on. Pelin objekti on olla ensimmäinen joukosta, joka saavuttaa viimeisimmän ruudun pelilaudalla.
Udraw Pictionaryssä on yli 3000 vihjettä tai tehtävää, perinteisiä Adult Cluesejaa, joita ovat esimerkiksi Object, Difficult ja Action tai Junior Clueseja, joihin kuuluu puolestaan esimerkiksi Animal Houses ja At the Zoo, jotka on suunnattu nuoremmille. Peli eroaa klassisesta Pictionary-pelistä siten, että siinä on uusia piirto-moodeja. Normaali Pictionary-moodi antaa pelaajien pelata peliä showtyylillä 3D pelilaudalla valikoimalla piirtovälineitä, harjoja ja värejä saadakseen elävempää ja hahmottavempaa kokemusta. Pictionary Manialla on custom-pelilauta ja seitsemän uutta piirtomoodia, joihin kuuluu Get In Straight, Shape It Up, Rotation Frustration, One Line, Ink Limit, No Peeking ja Off Hand. Free Draw antaa pelaajan käyttää piirtotyökaluja Udraw Game Tabletillä taideteoksien luomiseen.
Vastaanotto

Udraw Pictionary on saanut pääosin positiivisia vastaanottoja. Kun THQ näytteli Udraw Pictionaryn Gamescom 2010-tapahtumassa, arvostelijat huomioivat että pelin lisätila "tekee hulluja juttuja, kuten rajoittaa mustemäärää, jota on saatavilla piirtämiseen, kiertää kuvan kun vedät tai saa sinut piirtämään ilman nostamatta kynää GameTabletiltä. Tämä lisää raikkautta Pictionaryn kokemukseen, joka on sidottu menemään hyvin alas perheiden ja ystävien pariin". Videopeliarvostelijat Joystiqillä huomioivat että "Udraw-versio sisältää yhden muunnelman, joka tekee pelistä huomattavasti vaikeamman ja luultavasti hauskemman". IGN sanoi että Pictionary on "suunniteltu perheelle kodikkaaseen tunnelmaan", tehden siitä "partypelin" muiden uDraw GameTabletille suunniteltujen pelien keskuudessa. USA Today kirjoitti, että Pictionary voi olla "paras peli ja ehkä jopa kaikista suosituin peli -- uDrawille".
Ulla Juurola

| Ulla-Maija Juurola> Henkilötiedot |
| --- | --- |
Syntynyt: 15. kesäkuuta 1942 Kuorevesi
Kuollut: 25. kesäkuuta 2019 (77 vuotta) Lahti
Poliitikko
Puolue:  SDP
Asema:  kansanedustaja 1995–2003
Vaalipiiri:  Hämeen vaalipiiri
Kotipaikka:  Lahti
Koulutus:  valtiotieteen kandidaatti
Ulla-Maija (Ulla) Juurola (o.s. Harkki, 15. kesäkuuta 1942 Kuorevesi – 25. kesäkuuta 2019 Lahti) oli suomalainen poliitikko. Hän oli valtiotieteiden kandidaatti ja Lahden kaupunginhallituksen puheenjohtaja 2005–2006. Hän toimi SDP:n kansanedustajana vuosina 1995–2003.
Hän työskenteli ulkoasiainministeriössä, Helsingin kaupungilla, Lohjan kaupungilla ja Lahden kaupungilla, missä myös koulutuspalvelukeskuksen talousjohtajana.
Ulla Juurola oli Lahden kaupunginvaltuutettuna 1981–1991, 1997–2000 ja 2005–2008. Kunnallisissa luottamustehtävissä Juurola oli muun muassa koululautakunnan jäsenenä 1981–1984, tuli valituksi sen varapuheenjohtajaksi kaudeksi 1985–1988 ja puheenjohtajaksi 1989. Päijät-Hämeen liitossa Juurola oli yhteistyöryhmän puheenjohtajana 2001–2005 sekä Päijät-Hämeen maakuntahallituksen puheenjohtajana 2001–2005.
Lahden kaupunginhallitus myönsi 1.11.2005 Juurolalle Lahti-mitalin numero 46.
Aiheesta muualla

.aspx Ulla Juurola Suomen kansanedustajat. Eduskunta.
Ulla Juurolan muistokirjoitus Helsingin Sanomissa
Turbinia

Turbinia Newcastlen Discovery Museumissa
Turbinia oli maailman ensimmäinen höyryturbiinikäyttöinen höyrylaiva. Turbinia rakennettiin koealukseksi vuonna 1894, ja se oli tuolloin maailman nopein laiva. Se esiteltiin näyttävästi Spitheadin laivastotilaisuudessa vuonna 1897, ja se asetti standardin seuraavan sukupolven höyrylaivoille, joista suurin osa oli turbiinikäyttöisiä. Alus sijaitsee nykyisin Discovery Museumissa Newcastle upon Tynessä, ja sen alkuperäinen koneisto on Science Museumissa Lontoossa.
Kehitys

Charles Algernon Parsons keksi nykyaikaisen höyryturbiinin vuonna 1884, ja koska hän näki sen mahdollisuudet laivojen voimanlähteenä, hän perusti Parsons Marine Steam Turbine Companyn viiden muun osakkaan kanssa vuonna 1893. Kehittämistä varten hän rakennutti koealus Turbinian, jonka kevytrakenteinen teräsrakenne valmistettiin Koillis-Englannissa Wallsend on Tynen rannalla sijaitsevassa Brown and Hood -yrityksessä.
Amiraliteetti pidettiin ajan tasalla kehityksestä ja Turbinia laskettiin vesille 2. elokuuta 1894. Turbiinimoottorin menestyksestä huolimatta ensimmäiset kokeilut yhdellä potkurilla olivat pettymys. Havaittuaan kavitaatio-ongelman ja rakennettuaan ensimmäisen kavitaatiotunnelin Parsonsin tutkimukset johtivat siihen, että hän asensi kolme aksiaalivirtausturbiinia kolmeen akseliin, joista kukin akseli vuorostaan pyöritti kolmea potkuria, jolloin potkureita oli yhteensä yhdeksän. Koeajoissa tällä saavutettiin yli 60 km/h huippunopeus, joten "matkustajat aluksella olivat täysin vakuuttuneita siitä, että Turbinia oli Charles Parsonsin voittoisa Pohjanmeren vinttikoira".
Turbiinit olivat suorakäyttöisiä, sillä hammaspyöräturbiinit otettiin käyttöön vasta vuonna 1910. Vielä hammaspyöräturbiinien käyttöönoton jälkeenkin suurimpienkin aksiaalisten höyryturbiinien hyötysuhde oli alle 12 prosenttia ja Turbinian hyötysuhde oli vieläkin huonompi. Tästä huolimatta se oli huomattava parannus edeltäjiinsä verrattuna.
Ensiesiintyminen

Parsonsin alus ilmestyi ilmoittamatta kuningatar Victorian timanttiriemujuhlan merivoimien katselmukseen Spitheadissa 26. kesäkuuta 1897 Walesin prinssin, ulkomaisten arvohenkilöiden ja amiraalilordien läsnä ollessa. Rohkeana julkisuustemppuna Turbinia, joka oli paljon nopeampi kuin mikään muu alus tuolloin, ajoi kahden laivastorivin välissä edestakaisin yleisön ja ruhtinaiden edessä väistellen samalla laivaston vartiovenettä, joka yritti ajaa sitä takaa.
Valokuvaaja ja elokuvantekijä Alfred J. West otti useita valokuvia täydellä nopeudella kulkevasta Turbiniasta. Tämän jälkeen Parsons kutsui hänet valokuvaamaan alusta Tyne-joella ja läheisellä Pohjanmerellä.
Tämän nopeuden ja tehon esittelyn ja uusien suurnopeuskokeiden jälkeen Parsons perusti Wallsendiin Turbinia Works -tehtaan, joka rakensi moottorit kahteen laivaston turbiinikäyttöisen hävittäjän prototyyppiin, HMS Viperiin ja HMS Cobraan, jotka laskettiin vesille vuonna 1899. Molemmat alukset menetettiin onnettomuuksissa vuonna 1901. Vaikka niiden menetykset hidastivat turbiinien käyttöönottoa amiraliteetti oli vakuuttunut. Vuonna 1900 Turbinia purjehti Pariisiin ja sitä esiteltiin ranskalaisille virkamiehille, minkä jälkeen se oli esillä Pariisin näyttelyssä.
Ensimmäinen turbiinikäyttöinen kauppa-alus, höyrylaiva TS King Edward, valmistui vuonna 1901. Amiraliteetti vahvisti vuonna 1905, että kaikkien tulevien kuninkaallisen laivaston alusten oli oltava turbiinikäyttöisiä, ja vuonna 1906 laskettiin vesille ensimmäinen turbiinikäyttöinen taistelulaiva, vallankumouksellinen HMS Dreadnought.
Crosbyn tapaus

Tammikuun 11. päivänä 1907 Crosby – laiva, jota oltiin laskemassa vesille Tynen etelärannalta – törmäsi Turbiniaan ja melkein katkaisi sen kahtia. Alus korjattiin ja se ajoi RMS Mauretanian (joka oli myös turbiinikäyttöinen alus) rinnalla tämän vesillelaskun jälkeen. Mekaaniset ongelmat estivät kuitenkin Turbiniaa kulkemasta Mauretanian mukana Tyne-jokea pitkin merelle.
Museoaluksena

Yhtiö päätti hidastaa Turbinian rappeutumista nostamalla sen vedestä vuonna 1908, ja vuonna 1926 Parsons Marine Steam Turbine Companyn johtajat tarjosivat laivaa Lontoon tiedemuseolle. Turbinia leikattiin kahtia ja peräosa moottoreineen ja potkureineen asetettiin näytteille South Kensingtonin museoon Lontoossa, jossa ei ollut tilaa koko laivan säilyttämiseen. Keulaosa luovutettiin vuonna 1944 Newcastle Corporationille, ja se asetettiin näytteille kaupungin Exhibition Parkiin. Vuonna 1959 tiedemuseo poisti Turbinian peräosan näyttelystä. Vuonna 1961 Turbinia oli jälleen kokonaisena esillä Newcastlen kunnallisessa tiede- ja teollisuusmuseossa, jossa käytettiin uudelleenrakennettua keskiosaa. Vuonna 1983 alus rakennettiin täydellisesti uudelleen.
100 vuotta vesillelaskun jälkeen, 30. lokakuuta 1994, Turbinia siirrettiin Newcastlen tiede- ja tekniikan museoon (josta myöhemmin tuli Discovery Museum), ja se esiteltiin yleisölle maaliskuussa 1996. Vuonna 2000 alus sisällytettiin osaksi kansallista historiallista laivastoa, ja se oli Discovery Museumin vuoden kestäneen ja 10,7 miljoonaa puntaa kustantaneen kunnostusohjelman keskipisteenä. Turbiniaa ympäröivä galleria oli ensimmäinen kunnostettava alue, ja suurin osa töistä koski katon nostamista yhdellä kerroksella, jotta saatiin aikaan katselugalleriat kolmelle tasolle.
Turbinia vuonna 1897.
Käännös suomeksi
United Airlinesin lento 409

| United Airlinesin lento 409 |
| --- | --- |
 Onnettomuuskoneen kaltainen Douglas DC-4.
Yhteenveto
Päivämäärä:  6. lokakuuta 1955
Onnettomuustyyppi:  lentäjän virhe
Tapahtumapaikka:  Medicine Bow Peak, Wyoming, Yhdysvallat
 :  41°20′42″N, 106°19′45″W
Lähtöpaikka:  Stapletonin kansainvälinen lentoasema, Denver, Colorado, Yhdysvallat
Määränpää:  Salt Lake Cityn kansainvälinen lentoasema, Salt Lake City, Utah, Yhdysvallat
Kuolleita:  66
Loukkaantuneita:  0
Eloonjääneitä:  0
Lentokone
Konetyyppi:  Douglas DC-4
Lentoyhtiö:  United Airlines
Rekisteritunnus:  N30062
Matkustajia:  63
Miehistöä:  3
United Airlinesin lento 409 oli United Airlinesin Yhdysvaltain sisäinen reittilento Coloradon Stapletonin kansainväliseltä lentoasemalta Utahin Salt Lake Cityn kansainväliselle lentoasemalle. Lennolla 6. lokakuuta 1955 käytetty Douglas DC-4 törmäsi Medicine Bow Peak -vuoreen Wyomingin osavaltiossa. Kaikki lennolla ollutta 63 matkustajaa ja kolme miehistön jäsentä kuolivat turmassa. Onnettomuuden todennäköiseksi syyksi todettiin lentäjän poikkeaminen suunnitellulta reitiltä tuntemattomista syistä.
USL Second Division

| USL Second Division |
| --- | --- |
Laji:  jalkapallo
Maa(t):  Yhdysvallat
Perustettu:  1995
Lopetettu:  2010
Seuraaja:  USL Pro
Eniten mestaruuksia:  Charleston Battery Charlotte Eagles Long Island Rough Riders Richmond Kickers Utah Blitzz (2)
USL Second Division (USL-2) oli vuosina 1995–2010 pelattu miesten jalkapallon ammattilaisliiga Yhdysvalloissa. Se oli Major League Soccerin ja USL First Divisionin jälkeen kolmannella tasolla maan sarjapyramidissa. Liigaa hallinnoi United Soccer Leagues.
Franchise-tyyppisestä seurojen omistuspohjasta johtuen Yhdysvaltain jalkapalloliigojen välillä ei ole suoraan urheilulliseen menestykseen perustuvaa nousu- ja pudotusjärjestelmää. USL Second Divisionin joukkueet pelasivat myös Lamar Hunt U.S. Open Cupissa.
Historia

Liigan juuret ovat kaudella 1986–1987 aloittaneessa sisäliigassa Southwest Indoor Soccer League, josta muodostui lukuisten muutosten jälkeen nykyinen United Soccer Leagues vuonna 1999. Ulkoliigan pelaaminen aloitettiin kaudella 1989. Vuonna 1995 liiga jaettiin kahteen tasoon ja vuonna 1996 näiden yläpuolelle lisättiin kolmas taso, joka yhdistyi erillisen A-Leaguen (myöhemmin USL First Division) kanssa vuonna 1997. Ennen vuonna 2005 käyttöön otettua USL Second Division -nimeä liiga tunnettiin nimillä Pro League (1995–1996), D-3 Pro League (1997–2002), Pro Select League (2003) ja Pro Soccer League (2004). Kauden 2010 jälkeen USL First Division ja USL Second Division yhdistyivät USL Pro -liigaksi.
Mestarit

1995: Long Island Rough Riders
1996: Charleston Battery
1997: Albuquerque Geckos
1998: Chicago Stingers
1999: Western Mass Pioneers
2000: Charlotte Eagles
2001: Utah Blitzz
2002: Long Island Rough Riders
2003: Wilmington Hammerheads
2004: Utah Blitzz
2005: Charlotte Eagles
2006: Richmond Kickers
2007: Harrisburg City Islanders
2008: Cleveland City Stars
2009: Richmond Kickers
2010: Charleston Battery
Aiheesta muualla

USL Second Division United Soccer Leaguesin sivustolla (englanniksi)
Torture (albumi)

| Torture Cannibal Corpse |
| --- | --- | --- |

Studioalbumin tiedot
 Äänitetty : 2011–2012
 Julkaistu: 13. maaliskuuta 2012
 Formaatti: CD, LP, digibook
 Tuottaja(t): Erik Rutan
 Tyylilaji: death metal
 Kesto: 43.51
 Levy-yhtiö: Metal Blade
Muut kannet
 Digibook-painos
Listasijoitukset
  35.  37.  38.
Cannibal Corpsen muut julkaisut
| Evisceration Plague 2009 | Torture 2012 | A Skeletal Domain 2014 |
Torture on Cannibal Corpsen 12. studioalbumi, joka julkaistiin 13. maaliskuuta 2012. Albumi äänitettiin Sonic Ranch -studiolla ja sen tuotti Hate Eternalin kitaristi Erik Rutan. Kappaleesta ”Encased in Concrete" kuvattiin musiikkivideo.
Albumi nousi Suomen virallisen listan sijalle 35. Ruotsissa se debytoi Sverigetopplistanin sijalle 37, ja Yhdysvalloissa Billboard 200 -listan sijalla 38.
Kappaleet

Demented Aggression – 3.14
Sarcophagic Frenzy – 3.42
Scourge of Iron – 4.44
Encased in Concrete – 3.13
As Deep as the Knife Will Go – 3.25
Intestinal Crank – 3.54
Followed Home Then Killed – 3.36
The Strangulation Chair – 4.09
Caged...Contorted – 3.53
Crucifier Avenged – 3.46
Rabid – 3.04
Torn Through – 3.11
Kokoonpano

George ”Corpsegrinder” Fisher – laulu
Pat O’Brien – kitara
Rob Barrett – kitara
Alex Webster – bassokitara
Paul Mazurkiewicz – rummut
Kokoonpano > Tuotanto

Erik Rutan – tuottaja, äänittäjä, miksaaja
Alan Douches – masteroija
Brian Elliott – muu äänittäjä
Robert Caldwell – muu äänittäjä
Jerry Ordonez – avustava äänittäjä
Adrian Lozano – avustava äänittäjä
Charles Godfrey – avustava äänittäjä
Alex Morgan – valokuvat
Vince Locke – kansikuva
Brian Ames – layout
Arvostelut

Metacritic: 81%
About.com:
Allmusic:
Blabbermouth:
Imperiumi.net: 9–/10
Kaaoszine.fi:
PopMatters:
Record Collector:
Soundi:
Aiheesta muualla

Albumi Torture Encyclopaedia Metallum -sivustolla (englanniksi)
Torture discogs.com-sivustolla
Turboraketti

| Turboraketti |
| --- | --- |

Kehittäjä:  Heikki Kosola
Julkaistu:  1992
Lajityyppi:  luolalentely
Alusta:  Amiga
Lisää peliartikkeleitaVideopelien teemasivulla
Infobox OK : 
Turboraketti on Heikki Kosolan kehittämä luolalentelypeli, joka julkaistiin Amigalle vuonna 1992. Turborakettia pelataan joystickeilla ja yhdellä koneella, jonka kuvaruutu on jaettu pelaajien kesken vaakatasossa. Peli aloitti luolalentelypelien trendin suomalaisten pelikehittäjien keskuudessa.
Turboraketista on julkaistu sekä suomen- että englanninkielinen versio. Pelistä on myös tehty epävirallinen PC-käännös nimeltä Turbis.
Pelaaminen

Pelaajat taistelevat toisiaan vastaan aluksilla, joita työntävät eteenpäin rakettimoottorit. Aluksissa on aseistuksena sekä kevyempi sarjatuliase että raskaampi tykki, joita molempia on valittavana neljä erilaista. Laskeutumalla tukikohtaansa pelaaja voi vaihtaa aseistusta kesken pelin. Tukikohdassa voi myös ladata ammuksia ja tankata polttoainetta.
Pelissä on mahdollista ottaa käyttöön Turboranking-moodi, jolloin pisteitä saa vastustajan alusten tuhoamisen lisäksi muun muassa nopeuskilpailuja suorittamalla. Kenttiä on viisi, joista jokaisessa on vaikeustasoltaan erilainen rata nopeuskisaa varten. Alukset ovat sitä ketterämpiä mitä kevyempiä ne ovat, joten nopeuskisaa kannattaa lähteä suorittamaan mahdollisimman vähäisellä ammus- ja polttoainemäärällä. Lopulliseen Turboranking-pistepottiin vaikuttaa myös pistetasoitus pelaajien välillä sekä säästyneet alukset.
Painovoima kiskoo aluksia jatkuvasti kohti ruudun alaosaa. Sen voimakkuutta voi säätää ennen peliä. Joissakin kentissä on muitakin liikkuvuuteen vaikuttavia tekijöitä, kuten ilmavirta tai neste, johon alus voi kyllä sukeltaa, mutta jossa se etenee hitaasti. Seiniin tai toisiinsa törmätessään alukset tuhoutuvat kertarysäyksellä.
Aiheesta muualla

Fanisivusto
Peliarvostelu MobyGames-sivustolla (Arkistoitu – Internet Archive)
Pelin PC-versio Turbis (Arkistoitu – Internet Archive)
All Turboraketti level maps
Luettelo Euroopan valtioiden johdon vierailuista Yhdysvaltoihin

Tämä on luettelo Euroopan valtioiden johdon vierailuista Yhdysvaltoihin. Luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.
Lähteet:
Albania

| Valtiovieras | Titteli | Vierailun status | Ajankohta |
| --- | --- | --- | --- |
| Sali Berisha | presidentti | Virallinen työvierailu | 14.–16.6.1992 |
| Aleksander Meksi | pääministeri | Osallistui Holokausti-museon avajaistilaisuuteen presidentti Bill Clintonin kanssa | 20.–22.4.1993 |
| Sali Berisha | presidentti | Työvierailu.Vieraili Bostonissa ja New Yorkissa. | 10.–13.9.1995 |
| Rexhep Meidani | presidentti | Yksityinen tapaaminen presidentti Bill Clintonin kanssa | 3.–5.2.1998 |
| Pandeli Majko | pääministeri | Yksityinen tapaaminen presidentti Bill Clintonin kanssa | 4.2.1999 |
| Rexhep Meidani | presidentti | Osallistui Naton 50-vuotisjuhlakokoukseen | 23.–25.4.1999 |
| Ilir Meta | pääministeri | Yksityinen tapaaminen presidentti George W. Bushin kanssa | 1.–3.5.2001 |
| Fatos Nano | pääministeri | Työvierailu. Osallistui Naton jäsenyysseremoniaan | 27.3.–1.4.2004 |
| Sali Berisha | pääministeri | Osallistui Naton huippukokoukseen Chicagossa | 20.–21.5.2012 |
Albanian presidentti Sali Berishan kanssa Metropolitan Museum of Artissa vuonna 2009.
Albanian presidentti Ilir Meta Pentagonissa vuonna 2000.
Bosnia ja Hertsegovina

| Valtiovieras | Titteli | Vierailun status | Ajankohta |
| --- | --- | --- | --- |
| Alija Izetbegović | presidentti | Tapasi presidentti Bill Clintonin yksityisellä vierailulla. Saapui Yhdysvaltoihin 7. syyskuuta; vieraili  New Yorkissa. | 8.–9.8.1993 |
| Alija Izetbegović | presidentti | Osallistui muslimien ja kroaattien välisen federatiosopimuksen allekirjoitustilaisuuteen | 17.–19.3.1994 |
| Alija Izetbegović | presidentti | Tapaaminen presidentti Bill Clintonin Yhdistyneiden kansakuntien yleiskokouksessa Bosnian sodan takia | 25.9.1994 |
| Alija Izetbegović | presidentti | Tapaaminen presidentti Bill Clintonin Yhdistyneiden kansakuntien yleiskokouksessa New Yorkissa | 24.10.1995 |
| Krešimir Zubak | presidentti | Tapaaminen presidentti Bill Clintonin kanssa federaationforuumin jälkeen | 14.5.1996 |
| Izudin Kapetanović | pääministeri | Tapaaminen presidentti Bill Clintonin kanssa federaationforuumin jälkeen | 14.5.1996 |
| Hasan Muratovic | pääministeri | Tapaaminen presidentti Bill Clintonin kanssa federaationforuumin jälkeen | 14.5.1996 |
| Alija Izetbegović | Bosnian federaation presidentti | Yksityinen vierailu New Yorkissa | 20.–26.5.1997 |
| Bakir Izetbegović | Bosnian presidenttineuvoston puhemies | Osallistui Nato-maiden huippukokoukseen Chicagossa | 20.–21.5.2012 |
Bosnia ja Hertsegovinan presidentti Alija Izetbegović Yhdysvaltain puolustusministerin William Cohenin kanssa Pentagonissa vuonna 1997.